توفات ليلة السبت الأحد رضيعة مغربية فعمرها 17 لشهر بفيروس “كورونا” المستجد، حسب ما أوردته قصاصة لوكالة الأناضول. مسؤول طبي كشف للوكالة بللي حتى الأم ديالها مصابة بالفيروس، والأخيرة خاضعة للحجر الصحي بالمستشفى الجامعي بوجدة. فاتصال “كود” مع محمد اليوبي، مدير مديرية الأوبئة والوقاية من الأمراض، للتأكد من صحة هذ الخبر، قال بللي ماعندوش معطيات كافية على اعمار وهوية الوفيات، وأن المعطيات والأرقام كتتحين بشكل مستمر كل يوم وهذشي كايزيد يصعب عليه التذكر. ونفى اليوبي يكون الأمر بالضرورة كيتعلق بالرضيعة اللي تم الإعلان على إصابتها بالفيروس فبداية ظهور الوباء فالمغرب، على اعتبار ان الفيروس تقاصو بيه مجموعة من الاطفال والرضع فوسط 450 حالة تم الإعلان عليها لحد الآن. وغير اليوم علنات ميريكان على وفاة رضيع بالفيروس، الشيء اللي كيعني أن “كورونا” مابقى يعقل لا على رضيع ولا على شيوخ، والحذر من الفيروسفهذ الفترة واجب، خصوصا وأن عدد الوفيات بلغ 26 وفاة، وفاق بكثير عدد المتماثلين للشفاء اللي هوما 13. 
من بعد رضيع ميريكان.. رضيعة فالمغرب كتموت ب”كورونا”.. واليوبي لـ”كود”: مزال ماعنديش معطيات عليها لكن بزاف دالرضع فالمغرب تقاسو بالفيروس”